stanford-oval/wikipedia huggingface dataset:
แบทเทิลกราวด์ (2013)
เบื้องหลัง

ในรอว์ (16 กันยายน 2013) แดเนียล ไบรอัน ออกมาท่ามกลางเสียงเชียร์ พร้อมกับเข็มขัดแชมป์ WWE เขาบอกว่าเขามีหลายอย่างที่อยากจะพูด แต่ขอพูดคำที่สื่อความหมายได้ดีที่สุดคำเดียวคือ ใช่!! แต่ ทริปเปิล เอช ออกมาขัดจังหวะ และก็เรียกกรรมการ สก็อตต์ อาร์มสตรอง ที่ตัดสินแมตช์ชิงแชมป์เมื่อคืนนี้ออกมาเคลียร์เรื่องที่เขานับ 1 2 3 เร็วเหลือเกิน ซึ่ง อาร์มสตรองก็ยอมรับว่าเขาทำผิดพลาดไปจริงๆ ทริปเปิล เอชไม่เชื่อว่า อาร์มสตรองจะแค่ทำผิดพลาด ต้องมีเบื้องหลังอะไรมากกว่านั้น ทริปเปิล เอชบอก ไบรอันควรจะละอายใจตัวเองบ้างนะที่ไปซื้อกรรมการเพื่อให้ตัวเองได้แชมป์ ยื่นศาลรัฐธรรมนูญตีความแล้วจึงต้องยึดแชมป์คืน ไบรอันไม่ยอมคืน แต่ทริปเปิล เอชก็บอกว่าแกทำให้ตัวเองต้องขายขี้หน้า บางที ชอว์น ไมเคิลส์ น่าจะสั่งสอนแกให้ดีกว่านี้ จะส่งคืนมาดีๆ หรือจะให้แย่งเอามา? แรนดี ออร์ตัน ออกมา และไบรอันกับออร์ตัน ก็ทำท่าจะต่อยกัน แต่ทริปเปิล เอชสั่งห้ามไว้ และก็บอกให้ส่งคืนเข็มขัดแชมป์มาได้แล้ว ไบรอันไม่ยอมคืน เลยโดน RKO เข้าไป แล้วทริปเปิล เอชก็เอาเข็มขัดไปจนได้
ในรอว์ (16 กันยายน 2013) พอล เฮย์แมน นั่งรถเข็นออกมาโดยมีไรแบ็กคอยรับใช้อย่างใกล้ชิด เฮย์แมนโม้ว่าเขาคือ "สุดยอดที่สุดในโลก" เพราะเขาชนะซีเอ็ม พังก์ ส่วนไรแบ็กก็บอกว่าเขาเกลียดพังก์ เพราะพังก์เป็นพวกอันธพาล เขาทนดูไม่ได้
ในรอว์ (23 กันยายน 2013) ซีเอ็ม พังก์ใส่เสื้อทีมฮ็อกกี้ของชิคาโกออกมาเรียกเสียงเฮจากแฟนๆในบ้านเกิดที่ชิคาโก แต่เฮย์แมน, ไรแบ็ก และเคอร์ติส แอ็กเซลออกมาก่อกวน แล้วไรแบ็กกับแอ็กเซลก็รุมเล่นงานพังก์ ไรแบ็กจับพังก์ไปสแลมลงบนกล่องเก็บของจนหมดสภาพ
ในรอว์ (30 กันยายน 2013) ไรแบ็กกับเฮย์แมน ออกมาที่เวที และเฮย์แมนก็คุกเข่าลงเหมือนจะขอแต่งงาน ก่อนจะถามว่า ไรแบ็กนายจะยอมมาเป็นพวกของเฮย์แมนมั้ย? เสียงเพลงของพังก์ดังขึ้น พังก์วิ่งออกมาแล้วแกล้งทำเป็นลื่นล้มบาดเจ็บ ต้องให้แพทย์เข้ามาดูอาการ ซึ่งตอนแรกเฮย์แมนก็เหมือนจะไม่หลงกลแต่สุดท้ายก็เดินมาดูพังก์ใกล้ ๆ แล้วก็โดนพังก์คว้าไม้เคนโด้ฟาดเข้าจนได้ แอ็กเซลวิ่งออกมาช่วยแต่ก็โดนไล่ฟาด จนไรแบ็กกับเฮย์แมนต้องหนีไป ปล่อยให้แอ็กเซลโดนฟาดยับเยินอยู่คนเดียว
ในรอว์ (30 กันยายน 2013) ทริปเปิลเอช กับสเตฟานี แม็กแมน ออกมาที่เวที และก็เชิญครอบครัวโรดส์ ให้ออกมาคุยกัน ดัสตี โรดส์, โคดี โรดส์ และโกลดัสต์ ออกมากันพร้อมหน้า ทริปเปิล เอชบอกว่าเราให้โอกาสพวกนายแล้ว ให้โคดีเจอกับแรนดี ออร์ตัน เพื่อรักษางานของโคดี แต่ก็แพ้ไป จากนั้นเราก็ให้โอกาสอีก ให้โกลดัสต์เจอกับออร์ตัน แล้วก็แพ้อีก จากนั้นสเตฟานีก็ให้ดัสตี้เลือกว่าจะให้ลูกคนไหนกลับเข้าทำงานแต่เขากลับบอกให้สเตฟานีไปลงนรกซะ ทริปเปิล เอชบอก จะให้โอกาสอีกครั้ง ให้โคดีกับโกลดัสต์ เจอกับ เซท โรลลินส์ และ โรแมน เรนส์ ในศึกแบทเทิลกราวด์ ถ้าชนะได้ก็จะให้กลับเข้าทำงานทั้งสองคน แต่ถ้าแพ้ล่ะก็นายสองคนจะไม่มีวันได้กลับมา WWE อีกตลอดกาล และพ่อของพวกนายจะถูกไล่ออกจากตำแหน่งเทรนเนอร์ NXT ด้วย ดัสตี้ขอต่อรองว่าจะอยู่ที่มุมเวทีของลูก ๆ ด้วย ซึ่ง สเตฟานีก็ตกลง ครอบครัวโรดส์ กำลังเดินกลับแต่ก็โดนเดอะชีลด์ ขึ้นมากระทืบจนนอนกองกันทุกคน
ผลการปล้ำ

| ลำดับ | แมทช์การปล้ำ | กำหนดการปล้ำ | เวลา |
| --- | --- | --- | --- |
| ก่อนเริ่มรายการ | ดอล์ฟ ซิกก์เลอร์ ชนะ แดเมียน แซนดาว | แมทช์การปล้ำเดี่ยว | 10:22 |
| 1 | อัลเบร์โต เดล รีโอ (c) ชนพ ร็อบ แวน แดม (พร้อมริคาร์โด โรดรีเกซ) | แมทช์การปล้ำฮาร์ดคอร์ เพื่อชิงแชมป์ World Heavyweight Championship | 17:28 |
| 2 | เดอะเรียลอเมริกันส์ (แจ็ก สแวกเกอร์ และ ซีซาโร) (พร้อมเซบ โคลเตอร์) ชนะ ซานติโน มาเรลลา และ เดอะเกรทคาลี (พร้อมฮอร์นสวอเกอร์) | แมทช์การปล้ำแทคทีม | 7:11 |
| 3 | เคอร์ติส แอ็กเซล (c) (พร้อมพอล เฮย์แมน) ชนะ อาร์-ทรูธ | แมทช์การปล้ำเดี่ยว เพื่อชิงแชมป์ WWE Intercontinental Championship | 7:36 |
| 4 | เอเจ ลี (c) ชนะ บรี เบลลา | แมทช์การปล้ำเดี่ยว เพื่อชิงแชมป์ WWE Divas Championship | 6:37 |
| 5 | โกลดัสต์ และ โคดี โรดส์ (พร้อมดัสตี โรดส์) ชนะ เดอะชีลด์ (เซท โรลลินส์ และ โรแมน เรนส์) (พร้อมดีน แอมโบรส) | แมทช์การปล้ำแทกทีม ถ้าหาก โคดีและโกลดัสต์ ชนะ พวกเขาจะได้กลับมาใน WWE ถ้าหาก เดอะชีลด์ ชนะ ดัสตี้จะไม่ได้เป็นครูฝึกในสมาคม NXT อีกต่อไป และครอบครัวโรดส์จะถูกแบนด์โดย WWE | 13:33 |
| 6 | เบรย์ ไวแอ็ตต์ (พร้อมลู้ก ฮาร์เปอร์ และ อีริก โรแวน) ชนะ โคฟี คิงส์ตัน | แมทช์การปล้ำเดี่ยว | 8:27 |
| 7 | ซีเอ็ม พังก์ ชนะ ไรแบ็ก (พร้อมพอล เฮย์แมน) | แมทช์การปล้ำเดี่ยว | 14:21 |
| 8 | แดเนียล ไบรอัน ชนะ แรนดี ออร์ตัน จบลงโดยไม่มีผลการตัดสิน | แมทช์การปล้ำเดี่ยว เพื่อชิงแชมป์ WWE Championship ที่ว่างอยู่ | 23:49 |
ดูเพิ่ม

รายชื่อรายการเพย์-เพอร์-วิวของดับเบิลยูดับเบิลยูอี
แฟนไม่มีซะที

| "แฟนไม่มีซะที" |
| --- | --- |

เพลงโดยBANKK CA$H ร่วมกับ เวย์ ไทยเทเนี่ยม
จากอัลบั้มBLUE MAGIC
วางจำหน่าย: 4 ธันวาคม พ.ศ. 2555
แนวเพลง: อาร์แอนด์บี, อิเลคโทรนิกส์ แดนซ์, ฮิปฮอป
ความยาว: 3:31
ค่ายเพลง: ดั๊กบาร์ (จีเอ็มเอ็ม แกรมมี่)
ผู้ประพันธ์เพลง: BANKK CA$H

มิวสิกวิดีโอ
"แฟนไม่มีซะที" ที่ยูทูบ
 
"แฟนไม่มีซะที" เป็นซิงเกิลในปี พ.ศ. 2555 ของ BANKK CA$H และมีปริญญา อินทชัย (เวย์ ไทยเทเนี่ยม) มาร่วมร้อง ประพันธ์เนื้อร้อง-ทำนองและเรียบเรียงโดย BANKK CA$H เพลงนี้ยังถูกรวมในอัลบั้ม BLUE MAGIC เพลงนี้พูดถึงคนโสดแต่คนที่มีหน้าที่สื่อความหมาย กลับเป็นคนที่คบกับแฟนมายาวนาน
ที่มาของเพลงนี้ ได้มาจากประสบการณ์ตรงของผมเอง จากการที่ไปทัวร์มานานหลายปี สังเกตได้ว่า เวลาถามแฟนเพลงว่าใครโสด ทุกคนจะพร้อมใจกันยกมือขึ้นแสดงตัวว่าโสดกันอย่างพร้อมเพรียง เลยนั่งคิดๆ ดูว่า ประเทศไทย หรือ ที่ไหนๆ ก็คงจะมีคนโสดมากกว่าคนที่มีแฟนแล้วก็เป็นได้ เนื่องจากในสังคมปัจจุบัน คนดีๆ ก็มีเจ้าของกันไปหมดแล้ว ผู้ชายก็ไม่ค่อยจริงจังกับความรักเท่าที่ควร ผู้หญิงบางคนก็จริงจังและบางคนก็ช่างเลือกมากเกินไป ทำให้ในปัจจุบัน การจะคบใครจริงๆจังๆ ในสังคม มันยากขึ้นทุกวัน ซึ่งตรงกันข้ามกับความจริงในใจที่ทุกคนต่างโหยหา ต่างต้องการที่พึ่งที่ยึดเหนี่ยวเสมอ
แฟนไม่มีซะที

เพลง "แฟนไม่มีซะที" ติดอันดับสูงสุด 30 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 3 กุมภาพันธ์ พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
| ชาร์ต (พ> ศ. 2556) | อันดับสูงสุด |
| --- | --- |
95.5 เอฟเอ็ม เวอร์จิ้นฮิตซ์ ชาร์ตท็อป 40: 30
แฟมซิโคลเวียร์

| ข้อมูลทางคลินิก |
| --- | --- |
รหัส ATC: J05AB09 (WHO) 
ตัวบ่งชี้
PubChem CID: 3324
DrugBank: APRD00600
ECHA InfoCard: 100.158.713 
 สารานุกรมเภสัชกรรม
แฟมซิโคลเวียร์  (Famciclovir)
แก่หวน

ขุนพลของกองซุนเอี๋ยน (เสียชีวิต ค.ศ. 238)
| แก่หวน (เจี่ย ฟ่าน) |
| --- | --- |
賈範

ขุนพล (將軍 เจียงจฺวิน)
ดำรงตำแหน่ง ค.ศ. 237 (237) – ค.ศ. 238 (238)
กษัตริย์: กองซุนเอี๋ยน (รัฐเอียน)
 
ข้อมูลส่วนบุคคล
เกิด: ไม่ทราบ
เสียชีวิต: ค.ศ. 238 นครเหลียวหยาง มณฑลเหลียวหนิง
อาชีพ: ขุนพล

แก่หวน มีชื่อในภาษาจีนกลางว่า เจี่ย ฟ่าน (จีน: 賈範; พินอิน: Jiǎ Fàn) เป็นขุนพลใต้บังคับบัญชาของกองซุนเอี๋ยนในรัฐวุยก๊กในยุคสามก๊กของจีน
ประวัติ

ดูเพิ่ม: การบุกเลียวตั๋งของสุมาอี้
ในปี ค.ศ. 238 หลังจากกองซุนเอี๋ยนก่อกบฏต่อวุยก๊กในเมืองเลียวตั๋ง (遼東侯 เหลียวตงจฺวิ้น) และตั้งตนเป็นเอียนอ๋อง (燕王 เยียนหวาง) แก่หวนและลุนติดทัดทานกองซุนเอี๋ยนอย่างตรงไปตรงมาว่าไม่ควรก่อกบฏต่อวุยก๊ก กองซุนเอี๋ยนไม่พอใจจึงสั่งประหารชีวิตแก่หวนและลุนติด ภายหลังราชสำนักวุยก๊กมอบหมายให้สุมาอี้นำทัพไปปราบกองซุนเอี๋ยน เมื่อสุมาอี้ปราบกองซุนเอี๋ยนได้สำเร็จและยึดเซียงเป๋ง (襄平 เซียงผิง; นครหลวงของเลียวตั๋ง ปัจจุบันคือนครเหลียวหยาง) ได้ ก็ปฏิบัติต่อบุตรหลานของแก่หวนและลุนติดเป็นอย่างดี
ในนิยายสามก๊ก

ในนวนิยายอิงประวัติศาสตร์เรื่องสามก๊กในศตวรรษที่ 14 ระบุว่าแก่หวนมีตำแหน่งเป็นรองขุนพล (副將 ฟู่เจี้ยง)
ดูเพิ่ม

รายชื่อบุคคลในยุคสามก๊ก
การบุกเลียวตั๋งของสุมาอี้
อเมริกาส์เน็กซต์ท็อปโมเดล ฤดูกาลที่ 8

| อเมริกาส์เน็กซต์ท็อปโมเดล ฤดูกาลที่ 8 |
| --- | --- |

ประเภท: เรียลลิตี้
สร้างโดย: ไทรา แบงส์
พัฒนาโดย: Ken Mok Kenya Barris
ประเทศแหล่งกำเนิด:  สหรัฐ
จำนวนตอน: 13
การผลิต
ผู้อำนวยการผลิต: ไทรา แบงส์ Ken Mok
ความยาวตอน: 60 นาที
ออกอากาศ
เครือข่าย: The CW
ออกอากาศ: 28 กุมภาพันธ์ พ.ศ. 2550 – 16 พฤษภาคม พ.ศ. 2550
อเมริกาส์เน็กซต์ท็อปโมเดล ฤดูกาลที่ 8 ออกอากาศเมื่อวันที่ 28 กุมภาพันธ์ พ.ศ. 2550 ซึ่งเป็นฤดูกาลแรกที่สองออกอากาศทางช่อง  The CW  คำโฆษณาประจำฤดูนี้ก็คือ " Welcome To The Jungle, Ladies " และเพลงที่ใช้โปรโมตฤดูกาลนี้ก็คือ "One Shot" และ "Shiny Toy Guns"  ซึ่งทั้งคู่เป็นเพลงของ Danity Kane
ในรอบ 6 คนสุดท้ายของฤดูกาลนี้ ได้ไปแข่งขันต่อที่ ซิดนีย์ ประเทศออสเตรเลีย และผู้ชนะก็คือ แจสลีน กอนซาเลซ วัย 20 ปีจาก ชิคาโก้, อิลลินอยส์ ซึ่งเป็นผู้ชนะที่เป็นเปอร์โตริกันคนแรกของรายการ และรางวัลของเธอก็คือการได้เซ็นสัญญากับโมเดลลิ่ง เอเจนซี่ ชื่อดัง "เอลีทโมเดลแมเนจเมนท์" ได้ถ่ายแบบ 6 หน้าเต็มลงในนิตยสาร เซเว่นทีน และเซ็นสัญญา 100,000 เหรียญ กับเครื่องสำอาง CoverGirl
ข้อมูลการออกอากาศ > The Girl Who Won't Stop Talking

ออกอากาศ : 28 กุมภาพันธ์ พ.ศ. 2550
สาวๆ ทั้ง 33 คนถูกส่งไปที่ลอสแอนเจลิส และเดินทางต่อไปยังค่ายทหาร จากนั้นพวกเธอก็ได้พบกับ เจย์ แมนูเอล และ มิสเจ.อเล็กแซนเดอร์ ซึ่งมาทำการทดสอบพวกเธอด้วยการถ่ายรูปโดยไม่ให้พวกเธอได้ตั้งตัวและทดสอบความรู้เรื่องแฟชั่น จากนั้นจึงส่งต่อพวกเธอไปให้กับไทร่า
หลังจากผ่านการทดสอบที่แคมป์แล้ว สาวๆ ก็ต้องเข้าสัมภาษณ์กับไทร่า เจย์ และมิสเจต่อ มิเชลีน ได้อวดรอยสักและบอกว่าเธอสักไว้ตามตัวมากกว่า 20 แห่ง  สาวรัสเซียนาตาชาบอกว่าเธอแต่งงานตั้งแต่อายุ 18 กับผู้ชายที่อายุมากกว่าถึง 20 ปี ดิออนเรียกสีผมของตัวเองว่า  "1B-30." เพราะเธอไปต่อผมมาสองสี และการกลับมาของแจสลีน สาวลาตินผู้ซึ่งตกรอบจากการออดิชั่นในฤดูกาลก่อน
หลังจากที่ผู้เข้าแข่งขันถูกคัดเหลือ 20 คน พวกเธอก็ต้องไปถ่ายรูปกับ มาร์ค เอคโก เพื่อสำหรับคัดเลือกในรอบสุดท้าย และหลังจากคัดเลือก 13 คนสุดท้ายแล้ว ไทร่าก็ได้ได้ให้กำลังใจกับสาวๆ ที่ตกรอบโดยบอกให้พวกเธออย่ายอมแพ้และพยายามต่อไป
หลังจากที่ผ่านการคัดเลือกมาแล้ว เจย์ แมนูเอล ก็มาหาสาวๆ ทั้ง 13 คนโดยไม่ให้ได้ตั้งตัว และพวกเธอก็ต้องถ่ายภาพครั้งแรกกันทันที โดยที่จะต้องถ่ายในหัวข้อมุมมองทางการเมืองที่แตกต่างกันดังนี้
| นางแบบ | มุมมองทางการเมือง |
| --- | --- |
บริททานีย์: คลั่งไคล้ขนสัตว์
คาสซานดร้า: ชอบกินเนื้อ
ไดอาน่า: คลั่งไคล้ปืน
ดิออนน์: มังสวิรัต
เฟลิเชีย: การแต่งงานแบบปกติ
เจเอล: สนุกกับชีวิต
แจสลีน: เชื่อในการประหารชีวิต
แคธลีน: ต่อต้านขนสัตว์
นาตาชา: ชอบหาทางเลือก
เรเน่: ต่อต้านปืน
ซาแมนธ่า: การแต่งงานของเลสเบี้ยน
ซาร่าห์: ชีวิตในคุก
วิทนีย์: การแต่งงานของเลสเบี้ยน
การแข่งขันครั้งแรก สาวๆ ถูกพาไปที่กู๊ดวิลล์ จากนั้นพวกเธอต้องเลือกเสื้อผ้าจากในร้านเพื่อสร้างสไตล์ให้กับตัวเอง และไปเดินแบบโชว์ชุดที่หน้าห้างเพื่อให้ผู้ชมประมูลชุดของเธอ เจเอล ที่ถูกประมูลในราคาสูงที่สุดเป็นผู้ชนะในการแข่งขันและได้เป็นคนเซ็นเช็คในการประมูลการกุศลครั้งนี้ นอกจากนี้รางวัลของเธอก็คือ ฟิลลิป จะมาเมคโอเวอร์ให้เธอดูดีที่สุดก่อนเข้าห้องตัดสินครั้งแรก
ในห้องตัดสิน ภาพของแจสลีน เฟลิเชีย ซาแมนธ่า และบริททานีย์ ได้รับคำชมเป็นอย่างมาก ในขณะที่ภาพของสาวๆ คนอื่นออกมาไม่ดีเท่าที่ควร ด้วยความที่เจเอลกลัวว่าถ้าตัวเองทำออกมาได้ดีจะทำให้เพื่อนๆ เกลียดทำให้เธอต้องกลายเป็นสองคนสุดท้ายร่วมกับแคธลีน ผู้ซึ่งไม่สามารถจับประเด็นของภาพหรืออะไรได้เลย และด้วยศักยภาพที่มีอยู่ของเจเอล ทำให้เธอได้อยู่ต่อและผู้ที่ต้องกลับบ้านก็คือ แคธลีน
ผู้ที่ถูกเรียกชื่อคนแรก : แจสลีน กอนซาเลซ
ผู้ที่ยืนเป็นสองคนสุดท้าย : เจเอล สเตราส์ และ แคธลีน เดอโจร์
ผู้ที่ถูกคัดออก : แคธลีน เดอโจร์
ช่างถ่ายภาพ : ไนเจล บาร์คเกอร์
แขกรับเชิญพิเศษ : จอห์นธา ออสติน, เจอรไมน์ ดูปรี, รัสเซล แบร์, ฟิลลิป บล็อช, มาร์ค เอคโก
ข้อมูลการออกอากาศ > The Girls Go To Prom

ออกอากาศ : 7 มีนาคม พ.ศ. 2550
สาวๆ ได้กลับมาที่โรงเรียนมัธยมอีกครั้ง โดยมีมิสเจ.อเล็กแซนเดอร์ มาสอนการเดินแบบบนรันเวย์ให้กับพวกเธอ จากนั้นพวกเธอต้องแข่งขันกันเดินแบบให้กับ รอย แคมป์เบลล์ ในโรงยิมของโรงเรียนด้วยหัวข้องานพรอมต่างๆ ในระหว่างที่กำลังเดิน ชุดของซาร่าที่ใหญ่เกินตัวทำให้หน้าอกของเธอหลุดออกมานอกเสื้อ แจสลีนที่เชื่อมั่นในการเดินของตัวเองมากกลับทำพลาดบ่อยที่สุด และผู้ชนะการแข่งครั้งนี้ก็คือ บริททานีย์
ในวันต่อมาสาวๆ จะต้องกลับไปที่โรงเรียนอีกครั้งเพื่อถ่ายรูป โดยพวกเธอต้องรับบทบาทเป็นสาวไฮสคูลในแบบต่างๆ ดังนี้
| นางแบบ | ประเภทนักเรียน |
| --- | --- |
บริททานีย์: คนกล่าวคำสัตย์ปฏิญาณในวันจบการศึกษา
คาสซานดร้า: เชียร์ลีดเดอร์
ไดอาน่า: ประธานนักเรียน
ดิออนน์: เด็กเกเรประจำโรงเรียน
เฟลิเชีย: นักกีฬาโรงเรียน
เจเอล: หนอนหนังสือ
แจสลีน: เด็กแปลกแยก
นาตาชา: พวกชอบประจบอาจารย์
เรเน่: ตัวตลกประจำห้อง
ซาแมนธ่า: สาวที่ชอบมีข่าวฉาวโฉ่
ซาร่าห์: ดาวยั่วประจำห้องเรียน
วิทนีย์: ตัวแสบทำตัวไฮโซ
ในห้องตัดสิน เป็นอีกครั้งที่ภาพของ แจสลีน ประทับใจกรรมการและชื่อของเธอก็ถูกเรียกเป็นคนแรกอีกครั้ง ในขณะที่นาตาชา และ ซาแมนธ่า ต่างก็ไม่สามารถที่จะสื่อความหมายออกมาในภาพได้ และทำให้พวกเธอต้องกลายเป็นสองคนสุดท้าย และสุดท้ายซาแมนธ่าต้องตกรอบเพราะกรรมการเห็นว่านาตาชามีบุคลิกที่เหนือกว่าเธอ
ผู้ที่ถูกเรียกชื่อคนแรก : แจสลีน กอนซาเลซ
ผู้ที่ยืนเป็นสองคนสุดท้าย : นาตาชา กัลคีน่า และ ซาแมนธ่า ฟรานซิส
ผู้ที่ถูกคัดออก : ซาแมนธ่า ฟรานซิส
ช่างถ่ายภาพ : คาร์ลอส ริออส
แขกรับเชิญพิเศษ : รอย แคมเบลล์, ฮอลลี่ โบว์แมน
สาวคัฟเวอร์เกิร์ลประจำสัปดาห์ : แจสลีน กอนซาเลซ
ข้อมูลการออกอากาศ > The Girl Who Cries All The Time

ออกอากาศ : 14 มีนาคม พ.ศ. 2550
ถึงเวลาที่สาวๆ จะต้องแปลงโฉม ซึ่งสาวๆ ทุกคนต่างก็พึงพอใจในลุคส์ใหม่ของตัวเอง ถึงแม้ว่าเจเอลจะต้องนั่งต่อผมอยู่เป็นเวลานานถึง 8 ชั่วโมงและสุดท้ายต้องถูกเอาออกหมด แต่เธอก็ยังพอใจในลุคส์ใหม่ของตัวเองอยู่ดี
การแข่งขันประจำสัปดาห์ สาวๆ จะต้องแต่งหน้าให้เข้ากับลุคส์ของตัวเองให้มากที่สุด บริททานีย์เป็นผู้ชนะในการแข่งขันซึ่งรางวัลของเธอก็คือถ่ายภาพลงนิตยสารเซเว่นทีน ซึ่งเธอเลือกให้เจเอลกับซาร่าห์ ไปถ่ายรูปด้วยกัน ในการถ่ายรูปครั้งนี้ สาวๆ จะต้องถ่ายนู้ดและมีเพียงขนมหวานห่อหุ้มตัวแทนเสื้อผ้าและเครื่องประดับ แต่ก่อนจะถึงวันถ่าย เจเอลก็ได้รับข่าวร้ายเรื่องเพื่อนสนิทของเธอเสพยาเกินขนาดและเสียชีวิต ซึ่งทำให้เธอสะเทือนใจมาก แต่เธอก็ฝืนมาทำงานร่วมกับผู้แข่งขันคนอื่นๆ ซึ่งจะต้องเปลี่ยนตัวเองเป็นของหวานชนิดต่างๆ  ดังนี้
| นางแบบ | ขนมหวาน |
| --- | --- |
บริททานีย์: บานาน่า สปลิท
คาสซานดร้า: เยลลี่บีน
ไดอาน่า: กัมมี่แบร์
ดิออนน์: ลูกกวาดแคนดี้แคน
เฟลิเชีย: อมยิ้มโลลลี่ป็อบ
เจเอล: เค้กวันเกิด
แจสลีน: ครีมมูสดูลเซ่ เดอ เลเช่
นาตาชา: ลูกอมกัมส์บอลล์
เรเน่: น้ำตาลแท่ง
ซาร่าห์: ฮาร์ดแคนดี้
วิทนีย์: ช็อคโกแล็ตคิส
ในห้องตัดสิน กรรมการประทับใจในความคิดสร้างสรรค์ของบริททานีย์ และชื่นชมในความอดทนของเจเอลที่เพิ่งผ่านเรื่องร้ายๆ มา และสองสาวที่ต้องเป็นสองคนสุดท้ายก็คือ คาสซานดร้า ผู้ซึ่งมีจิตใจงดงามทั้งภายนอกและภายใน แต่ยังไม่เห็นแววในภาพถ่าย และ ไดอาน่า ผู้ที่กังวลและไม่มั่นใจในรูปร่างของตัวเองจนแสดงออกมาในภาพ และคนที่ต้องตกรอบก็คือ คาสซานดร้า ที่ไม่สามารถถ่ายทอดความงามของตัวเองลงในรูปได้
ผู้ที่ถูกเรียกชื่อคนแรก : บริททานีย์ แฮทช์
ผู้ที่ยืนเป็นสองคนสุดท้าย : คาสแซนดรา วัทสัน และ ไดอาน่า ซาเลวสกี้
ผู้ที่ถูกคัดออก : คาสแซนดรา วัทสัน
ช่างถ่ายภาพ : โจเซฟ คัลทิซ
แขกรับเชิญพิเศษ : นีโก้, โรแซนน่า ฟลอยด์, คาริสซ่า โรเซนต์เบิร์ก
สาวคัฟเวอร์เกิร์ลประจำสัปดาห์ : แจสลีน กอนซาเลซ
ข้อมูลการออกอากาศ > The Girl Who Changes Her Attitude

ออกอากาศ : 21 มีนาคม พ.ศ. 2550
ในสัปดาห์นี้ผู้เข้าแข่งขันได้ไปเรียนการโพสท่ากับ เบนนี่ นินจา สุดยอดปรมาจารย์การโพสท่าจาก โวกกิ้ง จากนั้นสาวๆ จะต้องแข่งกันโพสท่าผ่านแสงเลเซอร์ในเวลาจำกัดแค่ 2 นาที ซึ่งสาวๆ ทุกคนต่างก็ผ่านไปกันได้หมดยกเว้นเรเน่ และผู้ชนะในการแข่งก็คือวิทนีย์ ซึ่งรางวัลของเธอก็คือ สร้อยข้อมือเพชรมูลค่า 40,000 ดอลล่าห์
การถ่ายภาพในครั้งนี้ สาวๆ จะต้องจำลองเหตุการณ์ฆาตกรรมในแบบต่างๆ ดังต่อไปนี้
| นางแบบ | การฆาตกรรม |
| --- | --- |
บริททานีย์: ถูกไฟฟ้าช็อตในห้องน้ำ
ไดอาน่า: ถูกฆ่าผ่าขโมยอวัยวะ
ดิออนน์: ถูกยิง
เฟลิเชีย: ถูกฆ่ารัดคอ
เจเอล: ถูกฆ่าหักคอ
แจสลีน: ถูกผลักตกตึก
นาตาชา: จมน้ำตาย
เรเน่: ถูกวางยาพิษ
ซาร่าห์: ตกบันได
วิทนีย์: ถูกแทง
ในห้องตัดสิน ภาพของเฟลิเชียไม่ได้ผลตอบรับที่ดีนัก ทำให้เธอต้องเป็นสองคนสุดท้ายกับดิออนน์ ซึ่งได้ภาพออกมาดีแต่ลุคส์ของเธอกลับไม่มีความเป็นนางแบบเลยแม้แต่น้อย และสุดท้ายภาพที่ไร้ชีวิตชีวาของเฟลิเชียก็ทำให้เธอต้องตกรอบ
ผู้ที่ถูกเรียกชื่อคนแรก : เรเน่ ออลเวย์
ผู้ที่ยืนเป็นสองคนสุดท้าย : ดิออนน์ วอลเทอร์ส และ เฟลิเชีย โพรโวสท์
ผู้ที่ถูกคัดออก : เฟลิเชีย โพรโวสท์
ช่างถ่ายภาพ : ไมค์ โรเซนทอล
แขกรับเชิญพิเศษ : เบนนี่ นินจา
สาวคัฟเวอร์เกิร์ลประจำสัปดาห์ : จาเอล สตรอสส์
ข้อมูลการออกอากาศ > The Girl Who Takes Credit

ออกอากาศ : 28 มีนาคม พ.ศ. 2550
ในสัปดาห์นี้สาวๆ ต้องไปพบกับ เคธี่ โกลด์ ผู้อำนวยการของอิลีท โมเดล เมเนจเมนท์ เพื่อเรียนรู้เรื่องของแฟชั่น และเสื้อผ้าแบบที่ไม่ควรใส่ จากนั้นในวันต่อมาพวกเธอได้ถูกแบ่งกลุ่มเพื่อแข่งขันกันในเรื่องของความสร้างสรรค์ลุคส์แฟชั่นในการตกแต่งหน้าร้านในพื้นที่จำกัด โดยพวกเธอต้องทำออกมาให้เข้ากับลุคส์ตัวเองและลุคส์โดยรวมของกลุ่มด้วย กลุ่มของวิทนีย์และนาตาชาทำออกมาได้ถูกใจกรรมการที่สุด แต่เพราะวิทนีย์ไม่ยอมอยู่ในขอบเขตพื้นที่ที่กำหนดไว้ ทำให้กลุ่มของเธอถูกตัดสิทธิ์ และทำให้กลุ่มของดิออนน์ ซาร่าห์ เรเน่ ชนะไป และซาร่าห์ได้ถูกเลือกเป็นผู้ชนะเดี่ยว ซึ่งรางวัลของเธอก็คือการได้ถ่ายภาพประจำสัปดาห์ 2 ครั้ง โดยเธอจะสามารถดูและเลือกแก้ไขภาพทั้งหมดที่ถ่ายได้ ซึ่งทำให้เรเน่กับดิออนน์ไม่พอใจมาก เพราะพวกเธอเป็นคนเลือกเสื้อผ้าและเครื่องประดับให้กับซาร่าห์ทั้งหมดโดยที่ซาร่าห์ไม่ได้ทำอะไรเลยแม้แต่น้อย
การถ่ายรูปในครั้งนี้ สาวๆ จะต้องถ่ายรูปคู่รักกับเหล่านายแบบ โดยต้องสลับเพศชายหญิงกัน โดยแต่ละคู่ต้องสวมบทบาทดังนี้
| นางแบบ | คู่รัก |
| --- | --- |
บริททานีย์: คู่รักที่ชอบทำกิจกรรมกลางแจ้ง
ไดอาน่า: คู่รักพรมแดง
ดิออนน์: คู่รักมีอำนาจ
เจเอล: คู่รักโบฮีเมี่ยน
แจสลีน: คู่รักนักเดินเรือ
นาตาชา: คู่รักฮิบฮอป
เรเน่: คู่รักร็อคสตาร์
ซาร่าห์: คู่รักร็อคเกอร์
วิทนีย์: คู่รักนักศึกษา
ในห้องตัดสิน กรรมการชื่นชอบภาพของบริททานีย์ และ แจสลีน และประทับใจในความคิดสร้างสรรค์ของนาตาชา ในขณะที่วิทนีย์ และ ไดอาน่า ต้องยืนเป็นสองคนสุดท้าย ซึ่งกรรมการรู้สึกว่าไดอาน่าได้หมดความกระตือรือล้นและสงสัยว่าเธอต้องการมันจริงรึเปล่า และนั่นเป็นสาเหตุที่ไดอาน่าต้องตกรอบไป
ผู้ที่ถูกเรียกชื่อคนแรก : นาตาชา กัลคีน่า
ผู้ที่ยืนเป็นสองคนสุดท้าย : ไดอาน่า ซาเลวสกี้ และ วิทนีย์ คันนิ่งแฮม
ผู้ที่ถูกคัดออก : ไดอาน่า ซาเลวสกี้
ช่างถ่ายภาพ : ริชาร์ด เรนส์ดอลฟ์
แขกรับเชิญพิเศษ : เคธี่ โกลด์, เดด้า โคเบน
สาวคัฟเวอร์เกิร์ลประจำสัปดาห์ : วิทนีย์ คันนิ่งแฮม
ข้อมูลการออกอากาศ > The Girl Who Gets Thrown In The Pool

ออกอากาศ : 4 เมษายน พ.ศ. 2550
ในสัปดาห์นี้ สาวๆ ได้พบกับทวิกกี้และเมลโรส บิคเคอร์สตาฟฟ์ จากฤดูกาลที่ 7 โดยพวกเธอได้เรียนรู้ที่จะตั้งชื่อเล่นนามแฝงในวงการนี้ให้กับตัวเอง โดยพวกเธอจะได้ไปงานเลี้ยงเพื่อแนะนำตัวเองด้วยชื่อเล่นใหม่  ในงานเลี้ยงเจเอลได้เล่นเลยเถิดกับนักร้อง 50 เซนต์ จนเขารำคาญและถูกเขาผลักลงสระน้ำ จากนั้นพวกเธอได้สัมภาษณ์เป็นการส่วนตัวกับ เบนนี่ เมดิน่า ซึ่งเป็นผู้จัดการของไทร่า เรเน่ได้นินทาเจเอลให้นิโคล ริชชี่ฟัง ซึ่งเมื่อเจเอลรู้เข้า พวกเธอทั้งคู่ก็ทะเลาะกันอย่างใหญ่โต และในการสัมภาษณ์กับเบนนี่ ผู้ชนะก็คือดิออนน์ ซึ่งรางวัลของเธอก็คือการถ่ายแบบให้กับเคด เพื่อลงนิตยสารเซเว่นทีน โดยเธอเลือกให้แจสลีนกับวิทนีย์ ได้รางวัลร่วมกับเธอด้วย
การถ่ายรูปในครั้งนี้สาวๆ จะต้องแต่งหน้าทำผมกันเอง เพื่อถ่ายรูปบุคลิกต่างๆ ดังนี้
| นางแบบ | บุคลิกต่างๆ | ชื่อเล่น |
| --- | --- | --- |
| บริททานีย์ | ไร้เดียงสา, หลุดโลก, ความลับวายร้าย, ตัวยุ่ง | บริท |
| ดิออนน์ | เป็นมิตร, มารร้าย, ปิดบัง, อ่อนโยน | ฮูลาเฮย์ (บราวน์) |
| เจเอล | อสูรสุดเซ็กซี่, อนาธิปไตย, นักอนุรักษ์หัวรั้น, ผู้มีอำนาจ | จาเอล |
| แจสลีน | อารมณ์อ่อนไหว, สาวประเภทสอง, ชาช่าดีว่า, นางแบบ | แจสลีน |
| นาตาชา | มีความสุข, ประหลาดใจ, เศร้า, เซ็กซี่ | นาธาห์ |
| เรเน่ | ยั่วยวน, ด้านมืด, ความเป็นแม่, เศร้าเสียใจ | นาอีน (เนเน่) |
| ซาร่าห์ | ไร้เดียงสา, โกรธเกรี้ยว, โศกเศร้า, มีความสุข | โมว์ |
| วิทนีย์ | มีความลับ, สงบสุข, นักคิด, ตัวตลก | วิทเทล |
วันต่อมา ไทร่าได้เข้ามาพูดคุยกับสาวๆ เรเน่ถูกคนอื่นๆ โจมตีในสิ่งต่างๆ ที่เธอเคยทำไว้ ไทร่าจึงจัดการไกล่เกลี่ยและให้โอกาสให้เรเน่ได้กล่าวขอโทษกับทุกๆ คน
ในห้องตัดสิน ภาพของเจเอล นาตาชา ดิออนน์ บริททานีย์ และเรเน่ สร้างความประทับใจให้กรรมการมาก ในขณะที่แจสลีนได้รับคำวิจารณ์ว่าภาพถ่ายทั้ง 4 รูปออกมาเหมือนกันหมด  กรรมการรู้สึกว่าซาร่าห์โพสท่ามากเกินไป ในขณะที่วิทนีย์ยังไม่เคยได้ภาพที่ดูโดดเด่นเลยซักครั้ง และทำให้พวกเธอกลายเป็นสองคนสุดท้าย แต่วิทนีย์ได้โอกาสจากกรรมการอีกครั้งทำให้ซาร่าห์เป็นผู้ที่ต้องกลับบ้าน
ผู้ที่ถูกเรียกชื่อคนแรก : เจเอล สเตราส์
ผู้ที่ยืนเป็นสองคนสุดท้าย : ซาร่าห์ วอนเดอร์ฮาร์ และ วิทนีย์ คันนิ่งแฮม
ผู้ที่ถูกคัดออก : ซาร่าห์ วอนเดอร์ฮาร์
ช่างถ่ายภาพ : คารีม แบล็ค
แขกรับเชิญพิเศษ : 50 เซ็นต์, เมลโรส บิคเคอร์สตาฟฟ์, นิโคล ริชชี่, ปารีส ฮิลตัน, เบเวอลีย์ จอหน์สัน, แนนซี่ โจเซฟสัน, นิคกี้ แฮสเคล, ลอร์รีย์ แซนิตสกี้, เบนนี่ เมดิน่า, เทีย เมาว์รีย์, ทาเมร่า เมาว์รีย์, บิล มาเฮอร์, มาร์คัส คลินโก้ และ อินดรานี่, เจนนิเฟอร์ ไวเดอร์แมน
สาวคัฟเวอร์เกิร์ลประจำสัปดาห์ : นาตาชา กัลคีน่า
ข้อมูลการออกอากาศ > The Girl Who Impresses Pedro

ออกอากาศ : 11 เมษายน พ.ศ. 2550
หลังจากจบการตัดสิน เรเน่ได้เขียนจดหมายขอโทษสาวๆ ทุกคนที่เธอเคยทำไม่ดีเอาไว้ ซึ่งสาวๆ ทุกคนให้อภัยเรเน่ และวันต่อมาไทร่าได้ให้สไตล์ลิสต์นำผมของบริททานีย์ออกเพราะบริททานีย์รู้สึกระคายเคืองกับผมที่ต่อเอาไว้
สาวๆ ได้เรียนการแสดงกับ เทีย มาวรีย์ และจากนั้นพวกเธอต้องทดสอบการแสดงคู่กับ เอเฟรน รามิเรซ นักแสดงชื่อดังจาก นโปเลียน ไดนาไมท์ เรเน่เป็นผู้ชนะการแข่งขันซึ่งเธอเลือกดิออนน์ให้ได้รางวัลร่วมกับเธอด้วย ซึ่งก็คือการให้ครอบครัวมายี่ยมที่บ้าน นาตาชารู้สึกเสียใจมากเพราะเธอเองก็อยากจะพบครอบครัวของเธอเหมือนกัน แต่สุดท้ายเธอก็ทำใจและสลัดความเสียใจออกไปได้
ในการถ่ายรูปครั้งนี้ สาวๆ ต้องถ่ายรูปกับนางแบบของรายการในฤดูกาลก่อนๆ โดยพวกเธอต้องถ่ายภาพเหตุการณ์ฉาวโฉ่ที่เคยเกิดขึ้นในรูปแบบการ์ตูนดังต่อไปนี้
| นางแบบ | เหตุการณ์ฉาวในฤดูกาลก่อน |
| --- | --- |
บริททานีย์: นางแบบฝาแฝด (อแมนด้ากับมิเชลล์ จากฤดูกาลที่ 7)
ดิออนน์: จูบบนรถลีโม (คิม จากฤดูกาลที่ 5)
เจเอล: หมดสติในห้องตัดสิน (รีเบคก้า จากฤดูกาลที่ 4)
แจสลีน: ใครเป็นคนขโมยกราโนล่าบาร์ (บรี จากฤดูกาลที่ 5)
นาตาชา: แบตทีเรียกินผิว (มิเชลล์จากฤดูกาลที่ 4)
เรเน่: ถอนฟันคุด (โจนนี่ จากฤดูกาลที่ 6)
วิทนีย์: ไม่ยอมถ่ายนู๊ด (แชนน่อน จากฤดูกาลที่ 1)
ในห้องตัดสิน ภาพของดิออนน์ นาตาชา และบริททานีย์ ได้รับคำชมเป็นอย่างมาก ในขณะที่เจเอลกลายเป็นสองคนสุดท้ายกับวิทนีย์ เพราะไม่สามารถแสดงความหลากหลายในรูปได้และการแสดงออกในห้องตัดสิน แต่ผลงานที่ผ่านมายังดีอยู่ ดังนั้นวิทนีย์ต้องตกรอบเพราะไม่สามารถที่จะถ่ายทอดความงามของเธอลงบนรูปถ่ายได้เลย
ผู้ที่ถูกเรียกชื่อคนแรก : ดิออนน์ วอลเทอร์ส
ผู้ที่ยืนเป็นสองคนสุดท้าย : เจเอล สเตราส์ และ วิทนีย์ คันนิ่งแฮม
ผู้ที่ถูกคัดออก : วิทนีย์ คันนิ่งแฮม
ช่างถ่ายภาพ : แมทธิว จอร์แดน สมิธ
แขกรับเชิญพิเศษ : เทีย เมาว์รีย์, เอเฟรน รามิเรซ, รีเบ็คก้า เอฟลีย์, คิม สล็อตซ์, โจนนี่ย์ ดอกกส์, มิเชลล์ ดีเอห์ตัน, บรี สคัลลาร์ค, มิเชล และ อแมนด้า บาบิน, แชนน่อน สเตวาร์ท, คริสเตียน มาร์ค
สาวคัฟเวอร์เกิร์ลประจำสัปดาห์ : แจสลีน กอนซาเลซ
ข้อมูลการออกอากาศ > The Girls Go Down Under

ออกอากาศ : 18 เมษายน พ.ศ. 2550
ในสัปดาห์นี้ สาวๆ ได้เอพริล จากฤดูกาลที่ 2 และ แกรี่ ดิออทโต้ มาให้คำแนะนำในการสัมภาษณ์ รวมทั้งสอนให้สาวๆ รู้จักการให้สัมภาษณ์แบบดีและไม่ดี จากนั้นพวกเธอต้องเก็บกระเป๋าเพื่อบินไปแข่งกันต่อที่ ซิดนีย์ ออสเตรเลีย ทันทีที่มาถึง สาวๆ ก็ต้องแข่งกันสัมภาษณ์ผู้คนด้วยภาษาแสลงของออสเตรเลีย นาตาชาเป็นผู้ชนะในการแข่งขันและเธอก็ได้เป็นพิธีกรร่วมกับไทร่าในรายการไทร่า แบงค์โชว์
การถ่ายรูปในสัปดาห์นี้ สาวๆ จะต้องถ่ายโฆษณาให้กับคัฟเวอร์เกิร์ลเป็นสำเนียงออสเตรเลีย โฆษณาของนาตาชาทำให้ไทร่าแปลกใจเพราะสำเนียงของเธอดีผิดคาด บริททานีย์ มีปัญหาเรื่องความจำสั้น ทำให้เธอต้องกลายเป็นสองคนสุดท้ายกับ เจเอล ที่มีบุคลิกภาพดี แต่กลับไม่โดดเด่นเวลาถ่ายโฆษณา แต่ด้วยผลงานที่ผ่านมาตลอดของบริททานีย์ ทำให้เธอได้ผ่านเข้ารอบต่อไป และจาเอลเป็นผู้ที่ต้องตกรอบ
ผู้ที่ถูกเรียกชื่อคนแรก : นาตาชา กัลคีน่า
ผู้ที่ยืนเป็นสองคนสุดท้าย : บริททานีย์ แฮทช์ และ เจเอล สเตราส์
ผู้ที่ถูกคัดออก : เจเอล สเตราส์
ผู้กำกับโฆษณา : ไซมอน ฮิกกินส์
แขกรับเชิญพิเศษ : เอพริล วิลค์เนอร์, เอริก้า เฮย์แนทซ์, แกรี่ รีออทโต้, นิค ฮัดสัน
สาวคัฟเวอร์เกิร์ลประจำสัปดาห์ : นาตาชา กัลคีน่า
ข้อมูลการออกอากาศ > The Girl Who Picks A Fight

ออกอากาศ : 25 เมษายน พ.ศ. 2550
ประมวลเหตุการณ์ทั้งหมดตั้งแต่ต้นจนปัจจุบัน และภาพที่ไม่เคยเห็นมาก่อน เช่นการรบกวนคนทั้งบ้านของเจเอล จนเรเน่ทนไม่ไหวต้องย้ายห้องหนี  เหตุการณ์วันพักผ่อนของสาวๆ กับการระบายความในใจของแจสลีน การทำความสะอาดบ้านของนาตาชากับเรเน่ เหตุการณ์ตอนที่คาสซานดร้าต้องเข้าโรงพยาบาลหลังจากถ่ายภาพนู้ดและการปะทะกันระหว่างดิออนน์และเรเน่หลังจบการตัดสินครั้งที่สามจนเฟลิเซียต้องเข้ามาห้ามการปะทะกันของพวกเธอทั้งสองคนก่อนที่จะมีการทำร้ายร่างกายกัน
ข้อมูลการออกอากาศ > The Girl Who Blames The Taxi Driver

ออกอากาศ : 2 พฤษภาคม พ.ศ. 2550
ผู้เข้าแข่งขันทั้งห้าคนที่เหลือต้องออกโชว์ตัวกับบรรดาดีไซน์เนอร์ในซิดนีย์โดยมีเวลาจำกัดแค่ 4 ชั่วโมง นาตาชาและบริททานีย์ กลับมาไม่ทันเวลาและถูกตัดสิทธิ์ ทำให้บริททานีย์ โมโหจนสติแตก บรรดาดีไซน์เนอร์ประทับใจผลงานของแจสลีนมากที่สุด และเธอเป็นผู้ชนะในการแข่งครั้งนี้ ซึ่งรางวัลของเธอก็คือการได้ไปถ่ายรูปที่สะพานฮาร์เบอร์ บริดจ์ ที่มีชื่อเสียงของออสเตรเลีย และเธอก็เลือกให้ดิออนน์ได้ไปถ่ายรูปกับเธอด้วย
การถ่ายภาพในครั้งนี้ สาวๆ จะต้องถ่ายภาพชุดว่ายน้ำให้กับนิตยสารผู้หญิง และนิตยสารผู้ชาย ไทร่าประทับใจกับความหลากหลายของแจสลีน ในขณะที่การทำงานของดิออนน์นั้นออกมาอย่างน่าผิดหวัง
ในห้องตัดสิน ภาพถ่ายของดิออนน์ไม่สามารถทำให้กรรมการประทับใจได้เลย ในขณะที่ภาพของบริททานีย์ออกมาดูสวยแต่บุคลิกของเธอกลับไม่มีเสน่ห์และไม่ได้รับผลตอบรับที่ดีจากดีไซน์เนอร์เลยแม้แต่น้อย  และนั่นเป็นสาเหตุที่ทำให้เธอต้องถูกส่งกลับบ้าน
ผู้ที่ถูกเรียกชื่อคนแรก : แจสลีน กอนซาเลซ
ผู้ที่ยืนเป็นสองคนสุดท้าย : บริททานีย์ แฮทช์ และ ดิออนน์ วอลเทอร์ส
ผู้ที่ถูกคัดออก : บริททานีย์ แฮทช์
ช่างถ่ายภาพ : ไทร่า แบงส์, ไมเคิล โอมม์
แขกรับเชิญพิเศษ : โจดี้ มีอาเรส, พริสซิลล่า ลีเอจห์ตัน, เวย์เน่ คูปเปอร์, ลิลล์ บอยด์, แอนนา เฮเวทท์, ทีน่า คาลิวาส, เจย์สัน บรันส์ดอน, อราเบลลา แรมเซย์, อลิซ แมคคอล, คิท วิลโลว์, เดวิด สคิโอลา, แบรด โรป, เอเดรียน อัลเลน, ทาเมท วิลเลี่ยม, ซามูเอล ซิเรน่า
สาวคัฟเวอร์เกิร์ลประจำสัปดาห์ : นาตาชา กัลคีน่า